
1. BENDRA INFORMACIJA

1.1. Perkančioji organizacija: Nacionalinė švietimo agentūra (toliau – Perkančioji organizacija). Adresas – K. Kalinausko g. 7, LT-03107 Vilnius.

1.2. Bendra informacija apie pirkimo kontekstą. Nuo 2023–2024 m. m. įgyvendinant atnaujintas bendrojo ugdymo programas ir naują valstybinių brandos egzaminų modelį, reikšmingai pakito egzaminų turinys, struktūra ir vertinimo procesai. Kadangi 2026–2027 mokslo metais tęsiama bendrųjų programų peržiūra ir atskirų mokomųjų dalykų programų tikslinimas, aktualu užtikrinti nuoseklų VBE kandidatų darbų vertintojų pasirengimą taikyti galiojančius vertinimo reikalavimus, principus ir vertinimo praktiką. Valstybinių brandos egzaminų (toliau – VBE) kandidatų darbų vertinimas vykdomas elektroninėje vertinimo sistemoje, todėl vertinimo kokybė ir patikimumas tiesiogiai priklauso nuo vertintojų gebėjimo vienodai taikyti vertinimo kriterijus ir priimti nuoseklius vertinimo sprendimus. 2024–2026 m. m. vykdyti vertintojų mokymai sudarė prielaidas formuoti nacionalinį kompetentingų VBE vertintojų tinklą, tačiau, siekiant užtikrinti vienodą vertinimo kriterijų taikymą, aukštą vertinimo kokybę ir pakankamą kompetentingų vertintojų skaičių, būtina tęsti sistemingą vertintojų rengimą ir stiprinti jų kompetencijas.
 Atsižvelgiant į skirtingą VBE kandidatų darbų vertintojų patirtį, kompetencijas, atliekamas funkcijas ir atsakomybes kandidatų darbų vertinimo procese, mokymų turinys turi būti orientuotas į dvi pagrindines kryptis: vyresniųjų vertintojų kompetencijų stiprinimą ir tobulinimą bei naujų VBE kandidatų darbų vertintojų rengimą ir jų kompetencijų ugdymą.
Siekiant užtikrinti kokybišką, patikimą, sklandų lietuvių kalbos ir literatūros, matematikos bei istorijos valstybinių brandos egzaminų kandidatų darbų vertinimą, perkamos šių dalykų vertintojų mokymų programų parengimo ir vykdymo (lektorių) paslaugos.

1.3. Projekto tikslinė grupė – Pedagoginiai darbuotojai (išskyrus aukštųjų mokyklų darbuotojus), Nacionalinės švietimo agentūros specialistai, kiti švietimo sistemos specialistai.

1.4. Mokymų tikslinė grupė – VBE kandidatų darbų vyresnieji vertintojai ir asmenys, turintys teisės aktuose nustatytą kvalifikaciją ir (ar) patirtį bei besirengiantys tapti VBE kandidatų darbų vertintojais (toliau – Vertintojai).


2. PIRKIMO OBJEKTAS

2.1. Pirkimo objektas skaidomas į pirkimo objekto dalis. Jas sudaro konkretaus VBE dalyko (lietuvių kalbos ir literatūros, matematikos, istorijos) vertintojų mokymo programos, mokymų medžiagos parengimo ir lektorių paslaugos. Konkretaus VBE dalyko vertintojų mokymo programos ir mokymų medžiagos parengimo paslaugos apima 2024–2026 m. parengtų ir vykdytų atitinkamo dalyko VBE kandidatų darbų vertintojų mokymų programų ir mokymų medžiagos atnaujinimą, papildymą ir pritaikymą, atsižvelgiant į aktualius teisės aktus, vertinimo dokumentus, mokymų poreikius bei skirtingas mokymų dalyvių grupes (išskyrus istorijos VBE (II dalies) kandidatų darbų vertintojų mokymų programos ir mokymų medžiagos parengimo paslaugas (3 pirkimo objekto dalis), kurioms mokymų programa ir mokymų medžiaga rengiama naujai).
2024–2026 m. parengtos ir vykdytos atitinkamų dalykų VBE kandidatų darbų vertintojų mokymų programos ir mokymų medžiaga, skirta susipažinti rengiant pasiūlymą, skelbiama Perkančiosios organizacijos interneto svetainėje adresu: https://www.nsa.smsm.lt/projektai/vykdomi-projektai/mps-ps/projekto-medziaga/.
2.2. Pirkimas skaidomas į 3 pirkimo objekto dalis: 
1 pirkimo objekto dalis. Lietuvių kalbos ir literatūros (A ir B) kursų VBE (I ir II dalies) kandidatų darbų vertintojų mokymų programos ir mokymų medžiagos (16 akad. val.) parengimo bei lektorių paslaugos. Reikalavimai paslaugoms detalizuoti 4 - 5 skyriuose. 

1 lentelė. Paslaugų apimtys ir kiti parametrai: preliminarus mokymų laikotarpis ir dalyvių skaičius, trukmė ir mokymų turinio kryptis
	Eil.
Nr.
	Mokymų dalyviai

	Mokymų trukmė (akad. val.) / mokymų turinio kryptis/veiklos

	Prelimi-narus dalyvių skaičius
	Prelimina-rus grupių skaičius
	Mokymų pobūdis
	Preliminarus
laikotarpis

	1.
	Lietuvių kalbos ir literatūros (A ir B) VBE (I ir II dalies) kandidatų darbų vyresnieji vertintojai; asmenys, turintys teisės aktuose nustatytą kvalifikaciją ir (ar) patirtį bei besirengiantys tapti VBE kandidatų darbų vertintojais. 
	16: iš jų 8 akad. val. (viena veikla - 4 akad. val. dalykiniai, turininiai VBE I dalies vertinimo aspektai, viena veikla - 4 akad. val.   dalykiniai, turininiai VBE II dalies vertinimo aspektai); viena veikla - 4 akad. val. praktinės vertinimo užduotys / vertinimo procesų simuliacija (savarankiškas darbas); viena veikla - 4 akad. val. praktinių užduočių (savarankiško darbo) aptarimas.  
	85
	5
	Nuotolinis
	2027 m. kovo–gegužės mėn.



2 pirkimo objekto dalis. Matematikos (A) ir matematikos (B) VBE (II dalies) kandidatų darbų vertintojų mokymų programos ir mokymų medžiagos (16 akad. val.) parengimo bei lektorių paslaugos. Reikalavimai paslaugoms detalizuoti 4 - 5 skyriuose.

2 lentelė. Paslaugų apimtys ir kiti parametrai: preliminarus mokymų laikotarpis ir dalyvių skaičius, trukmė ir mokymų turinio kryptis
	Eil.
Nr.
	Mokymų dalyviai

	Mokymų trukmė (akad. val.) / mokymų turinio kryptis/veiklos

	Prelimi-narus dalyvių skaičius
	Preliminarus grupių skaičius
	Mokymų pobūdis
	Preliminarus
laikotarpis

	1.
	Matematikos (A) ir (B) VBE (II dalies) kandidatų darbų vyresnieji vertintojai; asmenys, turintys teisės aktuose nustatytą kvalifikaciją ir (ar) patirtį bei besirengiantys tapti VBE kandidatų darbų vertintojais.
	16: iš jų 8 akad. val. (dvi veiklos po 4 akad. val.) dalykiniai, turininiai VBE vertinimo mokymai; viena veikla - 4 akad. val. praktinės vertinimo užduotys / vertinimo procesų simuliacija (savarankiškas darbas); viena veikla - 4 akad. val. praktinių užduočių (savarankiško darbo) aptarimas. 
	55
	3
	Nuotolinis
	2027 m. kovo–gegužės mėn.



3 pirkimo objekto dalis. Istorijos VBE (II dalies) kandidatų darbų vertintojų mokymų programos ir mokymų medžiagos (6 akad. val.) parengimo bei lektorių paslaugos. Reikalavimai paslaugoms detalizuoti   4 - 5 skyriuose. 

3 lentelė. Paslaugų apimtys ir kiti parametrai: preliminarus mokymų laikotarpis ir dalyvių skaičius, trukmė ir mokymų turinio kryptis
	Eil.
Nr.
	Mokymų dalyviai

	Mokymų trukmė (akad. val.)/mokymų turinio kryptis/veiklos

	Prelimi-narus dalyvių skaičius
	Preliminarus grupių skaičius
	Mokymų pobūdis
	Preliminarus
laikotarpis

	1.
	Istorijos VBE (II dalies) kandidatų darbų vyresnieji vertintojai; asmenys, turintys teisės aktuose nustatytą kvalifikaciją ir (ar) patirtį bei besirengiantys tapti VBE kandidatų darbų vertintojais.
	6: (3 veiklos po 2 akad.val.) iš jų 2 akad. val. dalykiniai, turininiai VBE vertinimo mokymai, 2 akad. val. praktinės vertinimo užduotys / vertinimo procesų simuliacija (savarankiškas darbas); 2 akad. val. praktinių užduočių (savarankiško darbo) aptarimas. 
	33
	2
	Nuotolinis
	2027 m. kovo–gegužės mėn.




3. PERKAMŲ PASLAUGŲ TIKSLAS

3.1. Užtikrinti VBE (II dalies) kandidatų darbų vertinimo kokybę ir objektyvumą, sklandų vertinimo procesą, tinkamą vertintojų pasirengimą ir vienodą vertinimo kriterijų taikymą. 


4. REIKALAVIMAI PROGRAMAI, MOKYMŲ MEDŽIAGAI IR LEKTORIŲ PASLAUGOMS 
[bookmark: _Hlk184625769] 
4.1. Bendrieji reikalavimai 
4.1.1. Teikėjas per 5 darbo dienas nuo sutarties įsigaliojimo surengia susitikimą su Perkančiąja organizacija (toliau – PO), kuriame aptariami paslaugų teikimo procesai, bendrieji, Programos ir medžiagos, mokymų vedimo reikalavimai bei preliminarūs mokymų vykdymo terminai. 
4.1.2. Rengiant Programą su mokymo medžiaga ir vedant Mokymus turi būti laikomasi horizontaliųjų principų, ES pagrindinių teisių chartijos, Jungtinių Tautų neįgaliųjų teisių konvencijos nuostatų, užtikrinant lygias galimybes ir nediskriminavimą bei universalaus dizaino principų laikymąsi.
4.1.3. Programa su mokymų medžiaga turi būti parengta taisyklinga lietuvių kalba, laikantis bendrinės kalbos reikalavimų. Programoje ir mokymų medžiagoje turi būti pateikta tiksli informacija, be dalyko klaidų ir netikslumų, naudojami aiškiai matomi vizualiniai elementai. Medžiaga gali būti suskirstyta į poskyrius, papunkčius, lenteles ir (ar) schemas, kad būtų lengvai suprantama ir įsimenama. Ji turi būti vizualiai patraukli ir profesionaliai apipavidalinta, pateikta pagal vientisą vizualinį stilių, įskaitant spalvų paletę, šriftus, piktogramas, grafikos elementus ir puslapių išdėstymą. Medžiagoje gali būti įterpti interaktyvūs elementai, tokie kaip aktyvios nuorodos, turinio indeksas su hipertekstinėmis nuorodomis.
4.1.4. Turi būti užtikrinti ES investicijų komunikacijos ir matomumo reikalavimai. Lietuvos parengtas planas priimtas 2021 m. liepos 28 d. Europos Tarybos sprendimu https://2021.esinvesticijos.lt/igyvendinimas-1/viesinimas; arba jų aktuali redakcija paslaugų teikimo metu.
4.1.5. Visoje dokumentacijoje (Programoje, mokomojoje medžiagoje, dokumentų formose, viešinimui skirtoje medžiagoje) privalo būti naudojami viešinimo ženklai, nurodytas Perkančiosios organizacijos vykdomo projekto pavadinimas – „Mokytis padedančio pasiekimų ir pažangos vertinimo stiprinimas“, naudojami privalomi viešinimo ženklai Europos Sąjungos emblema su teiginiu „Finansuoja Europos Sąjunga“ (toliau – ženklas) (https://2021.esinvesticijos.lt/dokumentai/es-emblemos-naudojimas-vykdant-2021-2027-m-es arba jų aktuali redakcija paslaugų teikimo metu), Perkančiosios organizacijos logotipas, pateikiamas interneto svetainėje Nacionalinė švietimo agentūra - » NŠA logotipas, Lietuvos Respublikos švietimo, mokslo ir sporto ministerijos logotipas, pateikiamas interneto svetainėje Ministerijos logotipas - Švietimo, mokslo ir sporto ministerija.
4.1.6. Rengiant mokymų programą ir mokymų medžiagą turi būti vadovaujamasi šiais teisės aktais, reglamentuojančiais VBE organizavimą ir vykdymą:
4.1.6.1. Švietimo, mokslo ir sporto ministro 2023 m. rugsėjo 11 d. įsakymu Nr. V-1187 „Dėl valstybinių brandos egzaminų organizavimo ir vykdymo tvarkos aprašo patvirtinimo“, V-1187 Dėl Valstybinių brandos egzaminų organizavimo ir vykdymo tvarkos aprašo patvirtinimo.
4.1.6.2. Švietimo, mokslo ir sporto ministro 2024 m. lapkričio 29 d. įsakymu Nr. V-1345 „Dėl Nacionalinių mokinių pasiekimų, pagrindinio ugdymo pasiekimų patikrinimo ir valstybinių brandos egzaminų pritaikymo mokiniams, turintiems specialiųjų ugdymosi poreikių, tvarkos aprašo patvirtinimo“ (V-1345 Dėl Nacionalinių mokinių pasiekimų, pagrindinio ugdymo pasiekimų patikrinimų ir valstybinių brand...)
4.1.6.3. Nacionalinės švietimo agentūros direktoriaus įsakymais, tvirtinančiais VBE tvarkaraščius, vykdymo instrukcijas, užduočių aprašus, vertinimo kriterijus, ir parengtomis atmintinėmis, metodine medžiaga ir kita oficialia informacija, skelbiama Nacionalinės švietimo agentūros interneto svetainėje adresu Nacionalinė švietimo agentūra - » Valstybiniai brandos egzaminai. 
4.1.7. Dėl tekstinės, vaizdo ir garso medžiagos, kuria buvo naudotasi, autorių teisių atsako Teikėjas. Vadovaujamasi patvirtintu Lietuvos Respublikos švietimo, mokslo ir sporto ministro 2019 m. birželio 26 d. įsakymu Nr. V-755 (Lietuvos Respublikos švietimo, mokslo ir sporto ministro 2022 m. gegužės 25 d. įsakymo Nr. V-836 redakcija). Teikiant paslaugas, už panaudotos vaizdinės, tekstinės ir garsinės medžiagos, dizainų, patentų, prekių pavadinimų, ženklų ir žymų, programinio kodo, kompiuterių ir programinės įrangos, sąsajų, kitų autorinių, gretutinių ar pramoninių teisių objektų atitinkamų teisių, reikiamų leidimų, licencijų, ir kitų reikiamų teisių gavimą atsako Teikėjas. Perkančioji organizacija gali reikalauti Teikėjo pateikti įrodymų dėl reikiamų leidimų licencijų ir kitų teisių, reikalingų Paslaugų teikimui ir / ar sukurtų kūrinių naudojimui, gavimo.
4.1.8. Visi sutarties vykdymo metu užfiksuoti paslaugos teikimo rezultatai ir su jais susijusios teisės, įgytos vykdant Sutartį, įskaitant visas Lietuvos Respublikos autorių teisių ir gretutinių teisių įstatymo 15 straipsnyje nurodytas autorines turtines ir kitas intelektinės ar pramoninės nuosavybės teises, išskyrus asmenines neturtines teises į intelektinės veiklos rezultatus, – Perkančiosios organizacijos nuosavybė, kurią ji gali naudoti, publikuoti, perleisti, adaptuoti ar perduoti, kaip mano esant tinkama, be jokių geografinių ar kitų apribojimų. Be išankstinio raštiško PO sutikimo Teikėjas  negali publikuoti straipsnių apie paslaugas ir (ar) atskleisti iš PO gautos informacijos. Teikėjas garantuoja nuostolių atlyginimą Perkančiajai organizacijai dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, kai toks pažeidimas įvyksta dėl Perkančiosios organizacijos kaltės.
4.1.9. Teikėjas kartu su Mokymų programa, mokymų medžiaga ir mokymų įgyvendinimo grafiku privalo pateikti atliktų Programos ir mokymų medžiagos pakeitimų suvestinę. Suvestinėje turi būti nurodyti ir trumpai aprašyti esminiai Programos ir mokymų medžiagos atnaujinimai, papildymai ir pritaikymai, atlikti rengiant Programą ir mokymų medžiagą pagal šios techninės specifikacijos reikalavimus. Suvestinėje turi būti aiškiai nurodyta, kurios Programos ir mokymų medžiagos dalys buvo atnaujintos, papildytos ir pritaikytos. Reikalavimas pateikti atliktų Programos ir mokymų medžiagos pakeitimų suvestinę netaikomas istorijos VBE (II dalies) kandidatų darbų vertintojų mokymų programos ir mokymų medžiagos parengimo paslaugoms (15 pirkimo objekto dalis).
4.1.10. Pasibaigus mokymams pagal Programą, Teikėjas, gavęs iš Perkančiosios organizacijos mokymų dalyvių grupių sąrašus ir lankomumo suvestines, per 10 darbo dienų parengia ir PO pateikia su ja iš anksto suderintos formos elektroninius mokymų baigimo pažymėjimus arba pažymas. 
4.1.11. Teikėjas ne vėliau kaip per 5 darbo dienas nuo 4.1.10 punkte nurodytų pažymėjimų arba pažymų parengimo kiekvienam mokymų dalyviui individualiai elektroniniu paštu išsiunčia parengtą pažymėjimą arba pažymą Perkančiosios organizacijos pateiktoje mokymų dalyvių lankomumo suvestinėje nurodytu elektroninio pašto adresu. 

4.2. Reikalavimai Programai
4.2.1. VBE kandidatų darbų vertinimo mokymų programos turinys, apimtis, mokymų veiklos ir dalyvių skaičius gali būti tikslinami atsižvelgiant į aktualijas ir mokymų organizavimo poreikius.
4.2.2. Mokymų programų trukmė ir pagrindinės turinio kryptys apibrėžtos 1–3 lentelėse.
4.2.3. Programa turi būti parengta kartu su mokymų medžiaga. 
4.2.4. Programoje turi būti numatytos teorinės ir praktinės veiklos, skirtos VBE kandidatų darbų vertinimo kompetencijoms ugdyti ir stiprinti bei vertintojams pasirengti savarankiškai ir nuosekliai atlikti kandidatų darbų vertinimą. Praktinė dalis turi apimti bent dalį šių veiklų: pavyzdinių kandidatų darbų analizę ir vertinimą pagal galiojančias vertinimo instrukcijas, vertinimo situacijų nagrinėjimą, vertinimo proceso simuliavimą, vertinimo kriterijų taikymo praktinių pavyzdžių analizę, dažniausiai pasitaikančių vertinimo neatitikimų, jų priežasčių ir sprendimo būdų aptarimą.
4.2.4.1. Programoje turi būti numatytos veiklos, pritaikytos skirtingoms mokymų dalyvių grupėms. Programos turinys turi būti diferencijuojamas pagal mokymų dalyvių patirtį ir kompetencijų lygį: vyresniesiems VBE kandidatų darbų vertintojams skirtas turinys turi būti orientuotas į vertinimo praktikos vienodinimą, sudėtingų vertinimo situacijų analizę, vertinimo proceso koordinavimą ir vertinimo kokybės užtikrinimą, o asmenims, besirengiantiems tapti VBE kandidatų darbų vertintojais, skirtas turinys – į VBE kandidatų darbų vertinimo principų, vertinimo kriterijų ir vertinimo instrukcijų taikymo pagrindų įsisavinimą bei praktinių vertinimo gebėjimų ugdymą.
4.2.5. Programą turi sudaryti šios dalys:
4.2.5.1. Anotacija, kurioje trumpai atskleidžiama: programos esmė, paskirtis, aktualumas, nauda tikslinei grupei; teorinis ir praktinis pagrindimas, pabrėžiant esmines struktūrines dalis; parodomos tiesioginės logiškos sąsajos su kitomis programos sudedamosiomis dalimis.
4.2.5.2. Tikslas ir uždaviniai – apibrėžiantys Programos visumą ir nurodantys jos vykdymo kryptį; formuluotės aiškios, konkrečios, orientuotos į rezultatą, turi derėti su Programos anotacijoje apibrėžta programos paskirtimi, ugdomomis kompetencijomis ir kitomis programos sudedamosiomis dalimis.
4.2.5.3. Programos turinys – prielaida ir priemonė pasiekti keliamą tikslą. Turinyje turi atsispindėti veiklų (temų) įgyvendinimo nuoseklumas, išsamumas, laiko paskirstymo pagrįstumas (nurodant kiekvienai temai skiriamo laiko trukmę). Turi būti numatytas laikas refleksijai (atsiskaitymui, įvertinimui ir įsivertinimui). Programoje turi būti aiškiai išskirtos veiklos ir (ar) temos, skirtos vyresniesiems VBE kandidatų darbų vertintojams ir asmenims, turintiems teisės aktuose nustatytą kvalifikaciją ir (ar) patirtį bei besirengiantiems tapti VBE kandidatų darbų vertintojais.
4.2.5.4. Kompetencijos, kurias įgis / išplėtos mokymų dalyviai. 
4.2.5.5. Turi būti aprašyti planuojami aktyvieji mokymo(si) metodai, praktinės veiklos taikymo metodai ir (arba) būdai, programai rengti naudotų šaltinių sąrašas ir nuorodos į juos.
4.2.6. Rengiant programą rekomenduojama vadovautis Lietuvos Respublikos švietimo, mokslo ir sporto ministro 2023 m. sausio 3 d. įsakymu Nr. V-3 „Dėl reikalavimų pedagoginių darbuotojų (išskyrus aukštųjų mokyklų darbuotojus) kvalifikacijos tobulinimo programoms ir nacionalinėms kvalifikacijos tobulinimo programoms ir nacionalinių kvalifikacijos tobulinimo programų vertinimo, akreditavimo ir registravimo tvarkos aprašo patvirtinimo“ (nauja redakcija) patvirtinta forma ir reikalavimais (V-3 Dėl Reikalavimų pedagoginių darbuotojų (išskyrus aukštųjų mokyklų darbuotojus) kvalifikacijos tob... ) arba alternatyviu teisės aktu, reglamentuojančiu reikalavimus mokymų programoms.
     

4.3. Reikalavimai mokymo medžiagai, parengtai kartu su Programa 
4.3.1. Mokymo medžiaga turi atitikti Programos paskirtį, turinį, tikslus ir tikslinę grupę, būti pritaikyta skirtingą kompetencijos ir praktinės patirties lygį turintiems dalyviams (vyresniesiems vertintojams ir asmenims, turintiems teisės aktuose nustatytą kvalifikaciją ir (ar) patirtį bei besirengiantiems tapti VBE kandidatų darbų vertintojais) bei orientuota į praktinį pasirengimą vykdyti VBE kandidatų darbų vertinimą. 
4.3.2. Mokymo medžiagoje turi būti pristatytos ir paaiškintos pagrindinės sąvokos, teisės aktai ir kiti dokumentai, reglamentuojantys VBE kandidatų darbų vertinimo procesą. Mokymų medžiaga turi būti nuosekli, atitinkanti Programos turinio temas, aiški ir suprantama tikslinei grupei ir orientuota ne tik į teorinių žinių perteikimą, bet ir į praktinį jų taikymą. Joje turi būti pateikta praktinių pavyzdžių, vertinimo situacijų, užduočių ir savikontrolės priemonių, sudarančių galimybę mokymų dalyviui įtvirtinti vertinimo kriterijų ir vertinimo instrukcijų taikymą bei pasirengti savarankiškam vertintojo darbui. Mokymo medžiagoje turi būti išskirti ir paaiškinti praktikoje kylantys neaiškūs ar ribiniai atvejai, galimi vertinimo neatitikimai bei jų sprendimo būdai. Mokymo medžiaga privalo turėti išliekamąją vertę, būti praktiškai pritaikoma ir tinkama naudoti kaip pagalbinė priemonė atliekant VBE kandidatų darbų vertinimą. Jos apimtis turi atitikti Programos apimtį. Mokomoji medžiaga dalyviams pateikiama Teikėjo pasirinkta forma („Power Point“), garso ar vaizdo medžiaga, medžiaga) ar / ir kitomis formomis.
4.3.3. Siūloma mokymo medžiagos pateikimo struktūra: antraštinis lapas, turinys (pagal Programos temas), įvadas, struktūruotas dėstymas, rekomendacijos, priedai.

4.4. Reikalavimai Programos, mokymų medžiagos, grafiko pateikimui, vertinimui ir patvirtinimui 
4.4.1. Nuo sutarties su Perkančiąja organizacija įsigaliojimo dienos Programa, mokymų medžiaga ir mokymų įgyvendinimo grafikas per 20 darbo dienų pateikiami Perkančiajai organizacijai įvertinti. Kartu, kai taikoma, pateikiama ir 4.1.9 punkte nurodyta atliktų Programos ir mokymų medžiagos pakeitimų suvestinė.
4.4.2. Programa ir mokymų medžiaga įvertinama ne ilgiau kaip per 15 darbo dienų ir pateikiama Teikėjui koreguoti (jeigu bus pastabų).
4.4.3. Programa ir mokymų medžiaga koreguojama pagal pateiktas vertinimo pastabas (jeigu tokių yra) ne ilgiau kaip 7 darbo dienas po pateiktų pastabų gavimo iš Perkančiosios organizacijos. Perkančioji organizacija per 5 darbo dienas įvertina atliktas korekcijas. Galutinį Programos ir mokymų medžiagos variantą Perkančioji organizacija patvirtina per 5 darbo dienas.
4.4.4. Kartu su mokymų programa ir mokymo medžiaga tvirtinamas mokymų grafikas. Patvirtintas mokymų grafikas gali būti koreguojamas Perkančiosios organizacijos ar Teikėjo iniciatyva tik dėl objektyvių ir pagrįstų priežasčių (pvz., lektoriaus ligos, lektoriaus pakeitimo, techninių kliūčių ar kitų nenumatytų aplinkybių). Visi mokymų grafiko pakeitimai įsigalioja tik juos raštu suderinus su PO.
4.4.5. Programa ir mokymų medžiaga pateikiama Perkančiajai organizacijai el. paštu, o tuo atveju, jeigu mokymų medžiagą sudaro didelės apimties rinkmenos, kurių atsiųsti el. paštu nėra galimybių, ji pateikiama „One Drive“ arba alternatyvioje debesijoje.
4.4.6. Teikėjas, pasibaigus mokymams, privalo parengti ir pateikti Perkančiajai organizacijai galutinę viešinimui skirtą medžiagą. Ši medžiaga turi atspindėti per mokymus nagrinėtą aktualų turinį ir mokymų pabaigos dieną galiojančius VBE vertinimą reglamentuojančius dokumentus. Viešinimui skirtoje medžiagoje turi būti pateikta vertintojui aktuali ir praktiniam naudojimui tinkama informacija, padedanti suprasti pagrindinius VBE kandidatų darbų vertinimo principus, taikyti vertinimo kriterijus ir vertinimo instrukcijas bei spręsti tipines vertinimo situacijas. Viešinimui skirta medžiaga laikoma atskiru rezultatu ir gali skirtis nuo mokymų metu naudotos mokymo medžiagos, jeigu mokymų vykdymo laikotarpiu buvo pakeisti ar papildyti teisės aktai, vertinimo instrukcijos, vertinimo kriterijai ar kita oficiali informacija. Tokiu atveju, galutinėje viešinimui skirtoje medžiagoje turi būti pateikiama aktuali, mokymų pabaigos dieną galiojanti informacija. Viešinimo medžiaga Perkančiajai organizacijai pateikiama per 5 darbo dienas nuo konkretaus dalyko mokymų pabaigos.

4.5. Lektorių paslaugų (mokymų vedimo) ir kiti reikalavimai
4.5.1. Mokymai vedami pagal iš anksto parengtas ir Perkančiosios organizacijos patvirtintas mokymų programas, parengtą ir patvirtintą mokymų medžiagą ir grafikus, laikantis 4.1.6 papunktyje nurodytų reikalavimų VBE organizavimui ir vykdymui.
4.5.2. Mokymų apimtis, trukmė, turinio kryptys ir mokymo forma yra nurodytos 1–3 lentelėse.
4.5.3. Mokymai turi būti įvykdyti ne vėliau kaip likus 30 (trisdešimt) kalendorinių dienų iki atitinkamo mokomojo dalyko valstybinio brandos egzamino (II dalies) pradžios. Išimtis taikoma lietuvių kalbos ir literatūros VBE – pirma mokymų veikla (4 akad. val. dalykiniai, turininiai VBE I dalies vertinimo aspektai)  turi būti įvykdyta ne vėliau kaip likus 5 (penkioms) darbo dienoms iki lietuvių kalbos ir literatūros VBE (I dalies) pradžios. Jeigu šio termino objektyviai neįmanoma laikytis dėl aplinkybių, nepriklausančių nuo Perkančiosios organizacijos ir (ar) Teikėjo, įskaitant valstybinio brandos egzamino tvarkaraščio ypatumus ar pirkimo procedūrų trukmę, konkretus mokymų pradžios terminas suderinamas su Perkančiąja organizacija.
4.5.4. Perkančioji organizacija nustato šiuos reikalavimus vienos grupės mokymų trukmei ir intensyvumui: per vieną savaitę vienai grupei gali būti vykdomi tik du, o per vieną dieną – tik vieni iki 4 akademinių valandų trukmės nuotoliniai mokymai, nuotolinių mokymų pradžios laikas – ne anksčiau nei 15.00 val., mokymų pabaigos laikas – ne vėliau 19.00 val. Mokinių atostogų laikotarpiu gali būti nustatyta ilgesnė mokymų trukmė ir intensyvumas. Paslaugų Teikėjas negali keisti nustatytų mokymų intensyvumo reikalavimų, nesuderinęs su Perkančiąja organizacija.
4.5.5. Mokymai vykdomi nuotoliniu būdu. Grupių dalyviams turi būti sudaryta galimybė dalyvauti pokalbių kambariuose dirbant pogrupiuose.
4.5.6. Mokymus gali vesti tik Teikėjo pateiktame pasiūlyme nurodyti lektoriai. Dėl pateisinamų aplinkybių, suderinus su Perkančiąja organizacija raštu, lektorius (-iai) gali būti keičiamas (-i) kitu (-ais) ne žemesnės kvalifikacijos lektoriumi (-iais). 
4.5.7. Mokymų turinys, metodai ir siekiamos formuoti kompetencijos turi atitikti parengtos Programos specifiką. Tarp teorinių mokymų dalyviai turi atlikti praktines VBE darbų vertinimo užduotis, o lektoriai turi konsultuoti ir jas įvertinti. 
4.5.8. Mokymų turinys turi būti grindžiamas mokymų vykdymo metu galiojančiais Lietuvos Respublikos švietimo, mokslo ir sporto ministerijos, Nacionalinės švietimo agentūros ir kitų kompetentingų institucijų patvirtintais ar viešai paskelbtais teisės aktais, metodinėmis rekomendacijomis, valstybinių brandos egzaminų vertinimo instrukcijomis, vertinimo kriterijais ir kita oficialia informacija, susijusia su konkretaus dalyko valstybinio brandos egzamino vertinimu. Lektorius (-iai) privalo užtikrinti, kad per mokymus teikiama informacija būtų tiksli, objektyvi, nuosekli ir atitiktų galiojančius oficialius reikalavimus. Asmeninės profesinės įžvalgos ar praktiniai pavyzdžiai gali būti pateikiami tik tada, kai jie neprieštarauja oficialiai informacijai ir neklaidina mokymų dalyvių dėl valstybinių brandos egzaminų vertinimo tvarkos ar reikalavimų taikymo.
4.5.9. Lektorius (-iai), vesdamas (-i) mokymus, privalo laikytis profesinės etikos, nešališkumo, pagarbos, profesionalumo ir dalykinio bendravimo principų. Bendraudamas (-i) su mokymų dalyviais ir Perkančiosios organizacijos atstovais, lektorius (-iai) turi teikti informaciją konstruktyvia ir dalykiška forma, vengti diskriminacinių, įžeidžiančių, nepagarbių, politiškai angažuotų ar su mokymų tikslais nesusijusių pasisakymų, taip pat nepagrįstų teiginių, galinčių kelti abejonių dėl oficialių valstybinių brandos egzaminų vertinimo nuostatų taikymo.
4.5.10. Perkančioji organizacija, nustačiusi šios techninės specifikacijos 4.5.8 ar 4.5.9 punktuose nustatytų reikalavimų pažeidimą, turi teisę pareikalauti, kad Teikėjas per Perkančiosios organizacijos nustatytą terminą pakeistų lektorių (-ius) kitu (-ais) ne žemesnės kvalifikacijos specialistu (-ais). Toks pakeitimas atliekamas Teikėjo lėšomis ir negali lemti papildomų išlaidų Perkančiajai organizacijai arba turėti neigiamos įtakos sutarties vykdymo terminams.
4.5.11. Už Programos ir mokymų medžiagos parengimą Teikėjui mokama pagal pasiūlyme nurodytą ir sutartyje nustatytą įkainį. Už lektorių paslaugas mokama pagal pasiūlyme nurodytą ir sutartyje nustatytą įkainį, apskaičiuotą pagal techninėje specifikacijoje nustatytą mokymų apimtį. Apmokėjimas už paslaugas atliekamas tik už tinkamai suteiktas, techninės specifikacijos ir sutarties reikalavimus atitinkančias paslaugas, jų priėmimą įforminant paslaugų perdavimo-priėmimo aktu.



5. PASLAUGŲ TEIKIMO TERMINAI

5.1. Visos paslaugos turi būti suteiktos pagal suderintą grafiką per 10 (dešimt) mėnesių nuo paslaugų pirkimo sutarties su PO įsigaliojimo dienos. Preliminarūs paslaugų etapų teikimo terminai gali būti koreguojami PO sprendimu, jei užsitęsia viešųjų pirkimų procedūros, nesurenkamas planuotas dalyvių skaičius ar atsiranda kitų nuo šalių nepriklausančių aplinkybių. Tokiu atveju paslaugų teikimo terminai gali būti atitinkamai pratęsiami. Orientaciniai paslaugų etapų terminai gali būti koreguojami rašytiniu PO sutikimu.

	Eil. Nr.
pagal techninę specifikaciją
	
Pirkimo objekto dalies apibūdinimas

	
Preliminarūs įvykdymo terminai


	4.1.1.

	Teikėjo surengtas nuotolinis susitikimas su PO. 
	Per 5 darbo dienas po sutarties įsigaliojimo su PO.

	4.4.1.
	Perkančiajai organizacijai pateikiama Programa, mokymų medžiaga ir grafikas.
	Per 20 darbo dienų nuo sutarties įsigaliojimo.

	4.4.2.
4.4.3.

	Vertinama Programa ir mokymų medžiaga.
	Per 15 darbo dienų nuo Programos ir medžiagos pateikimo. 
Per 5 darbo dienas nuo Teikėjo atliktų korekcijų. 

	4.4.3.
	Programa ir mokymų medžiaga koreguojama pagal PO pastabas, jeigu jų yra.
	Per 7 darbo dienas. 


	4.4.3.
4.4.4.

	Patvirtinama Programa, mokymų medžiaga ir grafikas.
	Per 5 darbo dienas.


	4.4.6.
	Pateikiama mokymų medžiaga viešinimui.
	Per 5 darbo dienas nuo mokymų pabaigos.

	4.1.10.


	Parengiami ir PO pateikiami suderintos formos elektroniniai mokymų baigimo pažymėjimai arba pažymos.
	Per 10 darbo dienų nuo PO pateiktų dalyvių grupių sąrašų ir lankomumo suvestinių gavimo.

	4.1.11

	Teikėjas kiekvienam mokymų dalyviui išsiunčia pažymėjimą arba pažymą.

	Ne vėliau kaip per 5 darbo dienas nuo 4.1.10 punkte nurodytų pažymėjimų arba pažymų parengimo.




       
6. APLINKOS APSAUGOS KRITERIJAI

6.1. Vadovaujantis Tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymo Nr. D1-508 (2022-12-13 Nr. D1- 401 aktuali redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4 punktu, dalis Viešojo pirkimo objekto tenkina Tvarkos aprašo 4.4.3 papunktyje nustatytą sąlygą[footnoteRef:1], t. y. perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios tiekimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, todėl pirkimo objektas atitinka šį reikalavimą. [1:  Perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos).] 

